Noe av det første Klemens V utrettet som pave var å utnevne hele ni franske kardinaler. I begynnelsen av 1306 presenterte han en nytolkning av de pavelige bullene slik at de delene som kunne ha relevans for den franske monarken, ikke lenger fikk noen betydning. Dessuten gikk han langt i å trekke tilbake de to bullene , som var blitt utstedt av pave Bonifatius VIII og som var særlig skadelige for kong Filips offensive regentskap.